Помлазка

Помлазка (пасхальной локшине, пасхальной чавома (стегания); , , ) — Чехиясо, Словакиясо ды Польшасо Пасхальной  (Поливальной) понедельникень раськень кой, конань пингстэ од цёратне символически «чавить» тейертнень пукшо ланга эрьбань эли лия ансяк керязь тарадкесэ, конат седе сеедьстэ кодазь специальной локшинекс.

 Коесь 
Поливальной понедельникень валскестэ од цёратне ранаяк лисить ушов помлазка марто. Вешнить од тейтертнень, конат кекшнить эли ансяк невтить пряст кекшницякс. Цёратне чавить тейтертнень калень (килеень, междевелень (можжевельникень)) тарадкестэ кодазь локшинесэ, кона мазылгавтнезь черьведьмесэ. Тейтертне рамить пряст крашенкасо эли писанкасо (минек читнестэ шоколадонь алсо) ды лия каванявкссо.

«Помлазка» валось, паряк, теевсь помолодить валстонть ды тейтерень "чавомась" прок максы тенст калень од тарадонь свежачинть, ёлганячинь ды шумбрачинть.

Помлазкакс истя жо лемдить пасхальной артозь алсто казненть.

Чехиясо ды Словакиясо помлазкасо "чавома" коесь ютавтови пасхальной колядамонь шкасто. Локшиненть кодыть калень 6-12 тарадкестэ, конатнень марто цёрынетне сыргить калядамо ды од тейтерень "чавомо". Пукшо ланга чавоманть пингстэ морсевсть эрявикс  морот. Тейтерентень те коенть пингстэ меревиль валомс цёранть ведрасто.

Чилисемань славянтнэ эрьбань тарадкесэ чавоманть ютавтнить седе сеедьстэ веть Лазаревой суббутадо мейле эли ранаяк Эрьбань воскресениясто.

 Истя жо вант 


 Литературась 


 Вербное воскресенье / Толстой H. И. // Славянские древности: Этнолингвистический словарь : в 5 т. / под общ. ред. Н. И. Толстого; Институт славяноведения РАН. — М. : Межд. отношения, 1995. — Т. 1: А (Август) — Г (Гусь). — С. 336—338. — ISBN 5-7133-0704-2.


 Невтевкст 
 Чешская «помлазка» – обряд омолаживания в Пасхальный понедельник
 Pomlázka  (ceske-tradice.cz) 
 Изготовление помлазки. Видео на youtube.com

Категория:Словаконь раськень койть
Категория:Поляконь раськень койть
Категория:Чехень раськень койть